Pielikums

Latvijas Nacionālā kultūras centra

2016.gada 4.novembra rīkojumam Nr.\_\_\_\_

**Latvijas Nacionālā kultūras centra**

**KONKURSA**

**„XXVI Vispārējo latviešu Dziesmu un XVI Deju svētku**

**tautas lietišķās mākslas izstādes mākslinieciskā koncepcija**

**un radošā darba grupa”**

**NOLIKUMS**

Izdots saskaņā ar
Valsts pārvaldes iekārtas likuma
72.panta pirmās daļas 2.punktu

**I. Vispārīgie jautājumi**

1. Nolikums nosaka kārtību, kādā tiek rīkots konkurss „XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa” (turpmāk – Konkurss).
2. Konkursa mērķis ir noteikt labāko XXVI Vispārējo latviešu Dziesmu un XVI Deju svētku Tautas lietišķās mākslas izstādes (turpmāk - Izstāde) māksliniecisko koncepciju un radošo darba grupu tās īstenošanai.

**II. Konkursa rīkotājs**

1. Konkursu rīko Latvijas Nacionālais kultūras centrs (turpmāk–Centrs), Reģ. Nr. 90000049726, adrese: Pils laukumā 4, Rīgā, LV-1365.
2. Kontaktinformācija: e-pasts: lnkc@lnkc.gov.lv, tālr.67228985, mob. tālr. 26436135, mājaslapa: [www.lnkc.gov.lv](http://www.lnkc.gov.lv), kontaktpersona: Centra tautas lietišķās mākslas eksperte Linda Rubena, e-pasts: linda.rubena@lnkc.gov.lv.

**III. Konkursa dalībnieks**

1. Konkursā var piedalīties jebkura fizisku personu grupa vai juridiska persona (turpmāk – dalībnieks), kas ir iepazinušies ar Centra konkursa „XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa” nolikumu (turpmāk- nolikums) un izteikušas vēlēšanos piedalīties konkursā, iesniedzot piedāvājumu atbilstoši šā nolikuma nosacījumiem.
2. Piedāvājumā var tikt iekļauti šādi izstādes radošās darba grupas dalībnieki:
	1. mākslinieciskās koncepcijas autors;
	2. izstādes galvenais mākslinieks;
	3. mākslinieki-iekārtotāji, kā arī citi radošās darba grupas dalībnieki.

**IV. Konkursa piedāvājumu iesniegšana**

1. Dalībnieks piedāvājumu iesniedz līdz 2016.gada 5.decembrim, plkst.17:00, Centrā, darba dienās no plkst. 8.30 līdz 17.00 personīgi vai nosūtot pa pastu uz šā nolikuma 3.punktā minēto adresi. Dalībnieks, kurš piedāvājumu nosūta pa pastu, uzņemas atbildību par piedāvājuma saņemšanu šā nolikuma 3.punktā norādītajā adresē līdz piedāvājuma iesniegšanas termiņam.
2. Piedāvājums jāiesniedz valsts valodā, slēgtā aploksnē. Uz aploksnes jānorāda:
	1. „Piedāvājums konkursam „XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa”;
	2. dalībnieka kods, kas sastāv no trim latīņu burtiem un viena vārda.
3. Centra sekretariātā saņemot konkursa piedāvājumu, uz aploksnes, to neatverot, tiek izdarīta atzīme, kurā norāda piedāvājuma saņemšanas datumu, pulksteņa laiku un reģistrācijas numuru. Iesniedzējs var saņemt apliecinājumu tam, ka konkursa piedāvājums ir iesniegts.
4. Centrs nepieņem izskatīšanai, kas iesniegti:
	1. pēc šā nolikuma 7.punktā minētā termiņa;
	2. saplēsti, atplēsti un nenoformēti atbilstoši šā nolikuma 8.punktā noteiktajam.
5. Līdz pieteikumu iesniegšanas termiņa beigām informācijas apmaiņa starp dalībnieku un Centru par konkursa nolikumu notiek rakstveidā, dalībniekam nosūtot informācijas pieprasījumu pa pastu, e-pastu: lnkc@lnkc.gov.lv vai iesniedzot to personīgi Centra sekretariātā ar norādi „Informācijas pieprasījums konkursam „XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa””.
6. Ja dalībnieks ne vēlāk kā sešas darba dienas pirms piedāvājuma iesniegšanas termiņa beigām ir pieprasījis papildu informāciju par konkursa nolikuma noteikumiem, atbildes uz jautājumiem tiek sniegtas divu darba dienu laikā uz dalībnieka norādīto e-pasta adresi.
7. Dalībnieks līdz piedāvājumu iesniegšanas termiņa beigām var atsaukt savu piedāvājumu, iesniedzot Centrā iesniegumu valsts valodā ar norādi:

13.1. „Iesniegums par atsaukumu konkursā „XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa””;

* 1. dalībnieka kods, kas sastāv no trim latīņu burtiem un viena vārda.
1. Iesniedzot Centrā iesniegumu par piedāvājuma atsaukumu, norādot dalībnieka kodu, dalībniekam Centra sekretariātā izsniedz atpakaļ konkursam iesniegto pieteikumu. Dalībniekam ir tiesības līdz piedāvājuma termiņa iesniegšanas beigām šā nolikuma 7.punktā un 8.punktā noteiktajā kārtībā iesniegt jaunu piedāvājumu.
2. Dalībnieks līdz piedāvājumu iesniegšanas termiņa beigām var veikt tajā grozījumus, iesniedzot Centrā iesniegumu valsts valodā, slēgtā aploksnē. Uz aploksnes jānorāda:
	1. „Iesniegums par grozījumiem konkursā „XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa””;
	2. dalībnieka kods, kas sastāv no trim latīņu burtiem un viena vārda.
3. Iesniedzot Centrā iesniegumu par grozījumiem piedāvājumā, Centra sekretariātā uz iesnieguma aploksnes, to neatverot, tiek izdarīta atzīme, kurā norāda iesnieguma saņemšanas datumu, pulksteņa laiku un reģistrācijas numuru. Par piedāvājuma iesniegšanas datumu un laiku turpmāk tiek uzskatīts iesnieguma iesniegšanas brīdis.
4. Pēc piedāvājumu iesniegšanas termiņa beigām dalībniekam nav tiesību savu piedāvājumu atsaukt vai grozīt.
5. Dalībnieks, iesniedzot piedāvājumu, piekrīt konkursa nolikumā noteiktajam.

**V. Konkursam iesniedzamā dokumentācija**

1. Dalībnieks iesniedz piedāvājumu, kas sastāv no:

19.1. atsevišķi slēgtas aploksnes ar norādi „Pieteikuma veidlapa”, kurā ir radošās darba grupas dalībnieku pieteikums un katra radošās darba grupas dalībnieka CV, t.sk. norādot profesionālo darbību un pieredzi kultūras pasākumu īstenošanā, īpaši ar tautas lietišķās mākslas nozari saistītā pasākumu izveidē un īstenošanā (1.pielikums);

19.2. izstādes mākslinieciskās koncepcijas apraksta latviešu valodā (kopā ne vairāk kā 2 (divas) A4 lappuses), kas sagatavots atbilstoši konkursa darba uzdevumā minētajiem nosacījumiem (2.pielikums). Dalībnieks pēc sava ieskata pieteikumam var pievienot arī citu informāciju.

20. Piedāvājums ir sagatavots uz A4 formāta lapām un cauršūts (caurauklots) tā, lai dokumentus nebūtu iespējams atdalīt. Piedāvājuma lapām jābūt numurētām, un dokumentiem jāatbilst pievienotajam satura rādītājam, un uz pēdējās lapas aizmugures cauršūšanai (caurauklošanai) izmantojamo diegu (auklu) jānostiprina ar pārlīmētu lapu, kurā norādīts cauršūto (cauraukloto) lapu skaits.

21. Dalībnieks piedāvājumu iesniedz 1 (vienā) oriģinālā eksemplārā.

22. Piedāvājumā iekļautajiem dokumentiem jābūt skaidri salasāmiem, bez labojumiem un dzēsumiem.

**VI. Konkursa komisija**

1. Piedāvājumus vērtē Centra izveidota konkursa komisija (turpmāk – komisija) 5 (piecu) cilvēku sastāvā, ko vada komisijas priekšsēdētājs, un kas darbojas saskaņā ar šo nolikumu.
2. Komisijas darbu nodrošina Centrs, tajā skaitā nozīmējot komisijas sekretāru.
3. Komisijas sekretārs apkopo un sagatavo sarakstu par Centrā iesniegtajiem piedāvājumiem, un neatvērtā veidā sagatavo tos izskatīšanai komisijas sēdē.
4. Komisijas pirmā sēde tiek sasaukta ne vēlāk kā 10 (desmit darba) dienu laikā pēc piedāvājumu iesniegšanas termiņa beigām.
5. Komisijas darbu vada komisijas priekšsēdētājs.
6. Komisijas sēdes ir slēgtas.
7. Konkursa piedāvājumu vērtēšanas procesā:
	1. komisija ir tiesīga pieprasīt no dalībnieka papildus dokumentus vai informāciju;
	2. komisija ir tiesīga pieaicināt nozares ekspertus ar padomdevēja tiesībām;
	3. ja komisijas darba gaitā rodas apstākļi, kas nav noteikti šajā nolikumā, bet var ietekmēt konkursa turpmāko gaitu un rezultātu, komisija sagatavo un iesniedz Centram rakstveida priekšlikumu, kas noformēts komisijas sēdes protokolā un lēmumā.
8. Komisijas sekretārs protokolē visas komisijas sēdi (es), protokolu (s) paraksta visi komisijas sēdē (s) klātesošie komisijas locekļi, bet pievienoto komisijas lēmumu – komisijas priekšsēdētājs.

**VII. Konkursa piedāvājumu vērtēšana**

1. Pirmajā komisijas sēdē komisija sākotnēji izvērtē piedāvājumus atbilstību šā nolikuma 7., 19., 21.punktam.
2. Piedāvājumus, kuri neatbilst šā nolikuma 19.punktam, komisija izslēdz no konkursa un turpmāk nevērtē.
3. Piedāvājumus vērtē pēc šādiem kritērijiem:
	1. atbilstība konkursa darba uzdevumam (2.pielikums);
	2. idejas oriģinalitāte un inovatīvais raksturs;
	3. idejas atbilstība īstenošanas iespējām.
4. Katru no šā nolikuma 33.punktā minētajiem kritērijiem komisijas loceklis vērtē maksimāli 10 punktiem: 10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams), par katru pieteikumu aizpildot vērtēšanas lapu (3.pielikums).
5. Aizpildītās vērtēšanas lapas tiek nodotas komisijas sekretāram, kurš apkopo komisijas locekļu vērtējumu par katru dalībnieku. Katrs piedāvājums iegūst kopvērtējumu, saskaitot kopā visu komisijas locekļu piešķirto punktu skaitu.
6. Slēgto aploksni ar koncepcijas veidotāju radošo darba grupu (1.pielikums) komisija atver pēc konkursa piedāvājumu izvērtēšanas un labākā (labāko) piedāvājumu noteikšanas.
7. Par konkursa uzvarētāju atzīstams konkursa piedāvājums, kurš saņēmis lielāko punktu skaitu.
8. Komisijas sekretārs pēc slēgtās aploksnes atvēršanas sagatavo sarakstu ar informāciju par radošās darba grupas dalībniekiem un iesniedz to komisijas locekļiem interešu konflikta izvērtēšanai.
9. Komisijas loceklis atrodas interešu konfliktā, ja:

39.1. situācija ir uzskatāma par interešu konfliktu likuma „Par interešu konflikta novēršanu valsts amatpersonu darbībā” izpratnē;

39.2. persona atzīst, ka pastāv objektīvi vai subjektīvi iemesli, kas viņai traucē veikt objektīvu dalībnieku un to iesniegto piedāvājumu izvērtēšanu;

* 1. pēc personas uzskatiem, ētisku apsvērumu dēļ varētu tikt apšaubīta viņas darbības objektivitāte un neitralitāte.

40. Komisijas loceklis, pirms uzsākt vērtēt radošās darba grupas dalībnieku pieredzi, izvērtē komisijas sekretāra iesniegto informāciju par radošās darba grupas dalībniekiem, un, ja netiek konstatēts interešu konflikts, paraksta attiecīgu apliecinājumu.

41. Radošās darba grupas dalībnieku pieredzi vērtē pēc šādiem kritērijiem (4.pielikums):

41.1. mākslinieciskā vadītāja pieredze liela un vidēja mēroga izstāžu rīkošanā Latvijā un ārvalstīs;

41.2. galvenā mākslinieka pieredze liela un vidēja mēroga izstāžu rīkošanā Latvijā un ārvalstīs;

41.3. pieredze sadarbībā ar valsts un pašvaldību institūcijām un nevalstiskajām organizācijām kultūras vai izglītības jomā.

1. Ja divi vai vairāki radošās darba grupas dalībnieki ir ieguvuši vienādu punktu skaitu, konkursa komisija lēmuma pieņemšanai uzaicina konkrētos konkursa radošās darba grupas dalībniekus uz interviju, izstrādājot intervijas jautājumus un vērtēšanas kritērijus.
2. Ja komisija nevienu no piedāvājumiem neatzīst par atbilstošu konkursa mērķa sasniegšanai, komisija savu lēmumu pamato protokolā un sagatavo Centram priekšlikumus turpmākai rīcībai.

**VIII. Noslēguma noteikumi**

1. Centrs 5 (piecu) darba dienu laikā pēc konkursa komisijas lēmuma pieņemšanas konkursa rezultātu rakstveidā paziņo radošās darba grupas dalībniekiem un publicē Centra mājaslapā [www.lnkc.gov.lv](http://www.lnkc.gov.lv).
2. Iesniegtajos piedāvājumos sniegtā informācija ir konfidenciāla un nav kopumā vai daļās izmantojama un izpaužama bez radošās darba grupas dalībnieka rakstveida atļaujas.
3. Centrs patur tiesības uzdot konkursa uzvarētājam koncepcijā veikt izmaiņas un papildinājumus, lai nodrošinātu veiksmīgu tautas lietišķās mākslas izstādes iekļaušanos XXVI Vispārējo latviešu Dziesmu un XVI Deju svētku norišu plānā, t.sk. atbilstību finanšu iespējām.

Direktore S.Pujāte

1.pielikums

Latvijas Nacionālā kultūras centra konkursa nolikumam

„XXVI Vispārējo latviešu Dziesmu un XVI Deju svētku

tautas lietišķās mākslas izstādes mākslinieciskā

koncepcija un radošā darba grupa”

**Pieteikums konkursam**

**„XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa”**

|  |
| --- |
| **Dalībnieka kods, kas sastāv no trim latīņu burtiem un viena vārda:** |
|  |
| **Radošā darba** **grupa** | **Vārds, uzvārds** | **Paraksts**  |
| Mākslinieciskāskoncepcijas autors\* |  |  |
| Galvenais mākslinieks |  |  |
| Mākslinieki-iekārtotāji\* |  |  |
|  |  |  |
|  |  |  |

*\* var būt vairākas personas*

Piedāvājumam ir pievienoti šādi dokumenti:

1. pieteikums konkursam un radošās darba grupas dalībnieku CV;
2. citi dokumenti\_\_\_\_\_\_\_

*Datums\_\_\_\_\_\_\_\_\_\_\_\_\_\_\_ Iesniedzēja paraksts\_\_\_\_\_\_\_\_\_\_\_\_\_\_\_\_\_\_*

2. pielikums

Latvijas Nacionālā kultūras centra konkursa nolikumam

„XXVI Vispārējo latviešu Dziesmu un XVI Deju svētku

tautas lietišķās mākslas izstādes mākslinieciskā

koncepcija un radošā darba grupa”

**Darba uzdevums konkursam**

**„XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa”**

Izstādeiecerēta kā viens no XXVI Vispārējo latviešu Dziesmu un XVI Deju svētku nozīmīgākajiem pasākumiem, kura mērķis ir vienotā ekspozīcijas telpā parādīt tautas lietišķās mākslas nozares veidošanos un attīstību.

Izstādes mākslinieciskajā koncepcijā jāparedz iespēja parādīt visus tautas lietišķās mākslas žanrus, atspoguļojot to vēsturisko attīstību, daudzveidību, esošo situāciju tradicionālās tautas mākslas mūsdienu kultūras kontekstā, t.sk. ārpus Latvijas dzīvojošo lietišķās mākslas meistaru darbību, un iezīmēt tradicionālās tautas mākslas tālāko attīstību.

Atslēgas vārdi: Vērtības. Izcilība. Profesionalitāte. Individualitāte. Daudzveidība. Paaudzes. Tradicionālais. Laikmetīgais. Sadarbība. Līdzsvars (sabalansētība).

Sagatavojot izstādes māksliniecisko koncepciju, jāņem vērā šādi nosacījumi:

1. Izstādes laiks un vieta: 2018.gada 22.jūnijs – 26.augusts Rīgas mākslas telpā, Kungu ielā 3, Rīgā (telpu plāns 5. pielikumā).
2. Izstādes ekspozīcija jāveido, izmantojot tautas lietišķās mākslas nozares daudzveidību, iekļaujot tajā šādus žanrus:
	1. rokdarbi, tekstils, koka mākslinieciskā apdare, metāla mākslinieciskā apstrāde, rotas (tai skaitā dzintars), pinumi, keramika, ādas mākslinieciskā apstrāde;
	2. latviešu tradicionālais tautas tērps un to detaļas;
	3. mūsdienu amatniecības un dizaina priekšmeti, kuru darināšanā smeltas idejas tradicionālajā tautas lietišķajā mākslā.
3. Veidojot izstādes ekspozīciju, jāizmanto:
	1. arhīvu un muzeju vēsturiskos materiālus;
	2. Latvijas un ārpus tās dzīvojošo tautas lietišķās mākslas meistaru darbus.
4. Atbilstoši mākslinieciskajai koncepcijai izstādē ir izmantojami audiovizuālie līdzekļi.
5. Izstādes radošajai grupai, īstenojot izstādes māksliniecisko koncepciju, jānodrošina visu tautas lietišķās mākslas nozares žanru pārstāvniecību. Darbu atlase notiek sadarbībā ar Centru.

3. pielikums

Latvijas Nacionālā kultūras centra konkursa nolikumam

„2018.gada Dziesmu svētku un Deju svētku

tautas lietišķās mākslas izstādes mākslinieciskā

koncepcija un radošā darba grupa”

**Konkursa**

**„XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa”**

|  |  |  |  |
| --- | --- | --- | --- |
| **Nr.****p.k.** | **Vērtēšanas kritēriji** | **Vērtējums (punktu skaits)** | **Komentāri** |
| 1. | Atbilstība konkursa darba uzdevumam (2.pielikums) |  |  |
| 2. | Idejas oriģinalitāte un inovatīvais raksturs |  |  |
| 3. | Idejas atbilstība īstenošanas iespējām |  |  |
|  | **Punktu skaits kopā:** |  |  |

Maksimālais punktu skaits – 10 punkti

10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams)

Vārds, uzvārds \_\_\_\_\_\_\_\_\_\_\_\_\_\_\_ Paraksts \_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_

4.pielikums

Latvijas Nacionālā kultūras centra konkursa

nolikumam „2018.gada Dziesmu svētku un Deju svētku

tautas lietišķās mākslas izstādes mākslinieciskā

koncepcija un radošā darba grupa”

**Konkursa**

**„XXVI Vispārējo latviešu Dziesmu un XVI Deju svētku tautas lietišķās mākslas izstādes mākslinieciskā koncepcija un radošā darba grupa”**

**komisijas vērtēšanas lapa**

par radošās darba grupas dalībnieku pieredzi

|  |  |  |  |
| --- | --- | --- | --- |
| **Nr.****p.k.** | **Vērtēšanas kritēriji** | **Vērtējums (punktu skaits)** | **Komentāri** |
| 1. | Mākslinieciskās koncepcijas autora pieredze liela un vidēja mēroga izstāžu rīkošanā Latvijā un ārvalstīs |  |  |
| 2. | Galvenā mākslinieka pieredze liela un vidēja mēroga izstāžu rīkošanā Latvijā un ārvalstīs |  |  |
| 3. | Pieredze sadarbībā ar valsts un pašvaldību institūcijām un nevalstiskajām organizācijām kultūras vai izglītības jomā |  |  |
|  | **Punktu skaits kopā:** |  |  |

Maksimālais punktu skaits par katru kritēriju – 10 punkti

10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams)

5. pielikums

Latvijas Nacionālā kultūras centra konkursa nolikumam

„XXVI Vispārējo latviešu Dziesmu un XVI Deju svētku

tautas lietišķās mākslas izstādes mākslinieciskā

koncepcija un radošā darba grupa”

